Պարզվում է՝ հայերս «աչք ունենք» մեր իսկ սեփական հողերի վրա։ Ստամբուլում հրատարակվող «Հայ թերթ» պարբերականի տեղեկությամբ՝ Թուրքիայում գործող «Հայկական անհիմն պնդումների դեմ պայքարի» միությունը բողոքել է հայկական ապրանքատեսակների վրա «Արարատ», «Անի», «Վան», «Աղթամար» և Արևմտյան Հայաստանի այլ վայրերի պատմական անվանումների գործածությունից: Դա զարմանալի չէ այնքանով, որ Թուրքիայում գործող այդ միությունը վաղուց հայտնի է Հայոց ցեղասպանության վերաբերյալ փաստերը հերքող արշավներով: